Odense Adresse-Contoirs Efterretninger, 1844-09-19
Fædrelandet. Stænderforsamlingen i Viborg. J det 50, 51, 52 og 53de Møde foretoges den endelige Behandling af Sagen ang. Udkast til en midlertidig Anordning for Danmark indeholdende nogle nærmere Bestemmelser ang. Vands Afledning eller Afbenyttelse til Jorders Forbedring; ligeledes Udkast til en Forordning ang ulovlig Brændeviinsbrænden paa Landet i Danmark. Derefter foretoges den endelige Behandling af Sagen ang. Udkast til en Anordning, indeholdende nogle Forandringer i Lovgivningen og Arv m.v. Forkastet blev med 39 St. mod 9 Gaardeier Kirks Amendement til §2: "Det skal i Fremtiden gielde som Regel, at Kjønsforskjellen aldeles ikke maa komme i Betragtning med Hensyn til Arveloddens Størrelse. Dog skal det staae Forældre frit for at holde sig til den nu stedfindende Arvegangsmaade, saaledes at Son arver dobbelt mod Datter, naar Erklæring derom gives, og en saadan Villiesbestemmelse som andre Declarationer skrives paa stemplet Papir, 4 Klasse No. 4. Committeens Jndstilling: At Forsamlingen vil andrage paa "At Udkast til en Lov, hvorved det hele Retsforhold, som finder Sted, naar den efterlevende Ægtefælle hensidder i uskiftet Bo med fælleds Børn eller Stedbørn, nærmere ordnes og bestemmes, maatte blive udarbeidet og forelagt Provindsialstændernes næste Forsamling til Betænkning, blev antaget med 47 St. mod 1. 54de Møde den 6 Septbr. Der foretoges den foreløbige Behandling af Sagen ang. det af Overkrigscommissair Holst indgivne Andr. om Consumtionens Ophævelse. Majoritetens Jndstilling lød: 1) At Consumtionen maa vorde ophævet i Kongeriget, og et Lovudkast derom maa blive forelagt den næste Provindsialstænder-Forsamling; 2) at Afgiften af Brændeviinsproductionen i Kongeriget bestemmes til 64 s. pr. Td. Karrum; 3) at Tolden af Brændeviin, ved sammes Jndførsel til alle Rigets Kjøbstæder, bestemmes til 5 sk. pr. Pot 8 gradigt Brændeviin med et Tillæg af 16 s. for hver 1/4 Gradshøiere Styrke; 4) at Provindstæderne udrede en directe Skat af 65,472 Rbd., som fordeles paa Kjøbstæderne efter deres Folkemængde, overeensstemmende med Bestemmelserne i Fdg. 7 Juni 1843, 5) at den Andeel, som hver enkelt Kjøbstad kommer til at udrede af denne Skat, paalignes dens Jndvaanere efter Bygningernes - Jndhold, hvoraf Bygningsafgift svares; 6) at de Kjøbstadsbygningers Jndhold, som, paa Grund af at deres Assurancesum er under 200 Rbd., ere fritagne for Bygningsafgift, inddrages under Ligningen, forsaavidt Bygningsafgift under en høiere Assurancesum vilde være at erlægge; 7) at Kjøbenhavns Commune udreder 267,585 Rbd. til Dækningen af Consumtionsintraderne; 8) at Landbrænderierne sættes paa en aldeles lige Fod med Brænderierne i Kjøbstæderne, med Hensyn til deres Drift; 9) at der træffes Foranstaltninger til en aldeles Udryddelse af de ulovlige Brænderier. Minoritetens Votum: "At Formalingsafgiften af Korn til Brød og andet Huusbrug, ligesom den øvrige Consumtionsafgift, bliver at dække ved en Afgift paa Brændeviin med indtil 6 s. pr. Td. Karrum. Kammerraad Wulffs dissentierende Votum: "a Ved Opkrævningen af Hertugdommernes Landskats Eftergivelsessum400,000 Rbd., at tilveiebringe nogenlunde Udjevning af de gjensidige Skatteforhold imellem Kongeriget og Hertugdommerne, samt at denne Sum maatte blive anvendt til en Deel af Dækningen af Erstatningssummen til Statskassen for Consumtionens Ophævelse; eller: b. naar Consumtionen i Kongeriget ophæves, og Statskassen indemniseres ved Beskatning paa Brænderierne, da i Hertugdommerne at paabyde en lignende Skat, imod at ophæve Kopskat og Tallotteri, som en passende Maade at tilveiebringe lige Byrder og lige Rettigheder i den hele Stat.